ประกาศคณะกรรมการควบคุมการขนส่งทางบกประจำจังหวัดเลย ฉบับที่ 70 (พ.ศ. 2551) เรื่อง กำหนดเส้นทางสำหรับการขนส่งประจำทางด้วยรถโดยสาร

ประกาศคณะกรรมการควบคุมการขนส่งทางบก
ประกาศคณะกรรมการควบคุมการขนส่งทางบก
ประจำจังหวัดเลย
ฉบับที่
๗๐ (พ.ศ. ๒๕๕๑)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]
 

ด้วย
คณะกรรมการควบคุมการขนส่งทางบกประจำจังหวัดเลยได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑)
แห่งพระราชบัญญัติการขนส่งทางบก พ.ศ. ๒๕๒๒
ประกอบกับมติคณะกรรมการควบคุมการขนส่งทางบกประจำจังหวัดเลย ในการประชุมครั้งที่
๓/๒๕๕๐ เมื่อวันที่ ๑๕ พฤศจิกายน ๒๕๕๐ และได้รับอนุมัติจากคณะกรรมการควบคุมการขนส่งทางบกกลาง
ในการประชุมครั้งที่ ๖/๒๕๕๑ เมื่อวันที่ ๘ เมษายน ๒๕๕๑
จึงให้กำหนดเส้นทางสำหรับการขนส่งประจำทางด้วยรถโดยสาร หมวด ๑ จังหวัดเลย สายที่ ๒
โดยให้ใช้รายละเอียดเส้นทางดังนี้ คือ

สายที่ ๒ วงกลมหมู่บ้านเอื้ออาทร
เริ่มต้นจากสถานที่จอดรถโดยสารประจำทางหมู่บ้านเอื้ออาทร
ไปตามถนนคันคลองชลประทานถึงสำนักงานที่ดินจังหวัดเลย ไปตามถนนนกแก้ว
ผ่านโรงพยาบาลเลย ถึงวงเวียนน้ำพุ ไปตามถนนชุมสาย ถึงวิทยาลัยอาชีวศึกษาเลย
แยกซ้ายไปตามถนนเจริญรัฐ ผ่านตลาดสดเทศบาล (ตลาดเช้า) ถึงโรงเรียนชุมชนศรีสะอาด
(เทศบาล ๑) แยกขวาไปตามถนนวิสุทธิเทพ ผ่านวัดศรีสุทธาวาส ถึงบ้านกกม่วงชี
แยกซ้ายไปตามถนนมะขามหวาน ถึงบ้านหนองผักก้าม แยกซ้ายไปตามทางหลวงแผ่นดินหมายเลข
๒๐๑ ผ่านตลาดสดหนองผักก้าม สามแยก กม. ศูนย์ ถึงบ้านนาหนอง
แยกซ้ายไปตามถนนเลยพิทยาคม ซอย ๕ ผ่านโรงเรียนเลยพิทยาคม เรือนจำจังหวัดเลย
ถึงสำนักงานที่ดินจังหวัดเลย แยกขวาไปตามถนนคันคลองชลประทาน ไปสุดเส้นทาง ณ
สถานที่จอดรถโดยสารประจำทางหมู่บ้านเอื้ออาทร


ประกาศ
ณ วันที่ ๒๒ พฤษภาคม พ.ศ. ๒๕๕๑
มานิตย์
มกรพงศ์
ผู้ว่าราชการจังหวัดเลย
ประธานกรรมการควบคุมการขนส่งทางบก
ประจำจังหวัดเลย

วัชศักดิ์/ผู้จัดทำ
๑๑
กุมภาพันธ์ ๒๕๕๒

[๑] ราชกิจจานุเบกษา
เล่ม ๑๒๖/ตอนที่ ๑๒ ง/หน้า ๑๖๘/๕ กุมภาพันธ์ ๒๕๕๒